stanford-oval/wikipedia huggingface dataset:
ארתור – דמויות
דמויות נוספות > נדין

נדין פלמברגסט (באנגלית: Nadine Flumberghast) היא סנאי דמוי אנוש, החברה הדמיונית של גילי. מתארת את מצפונה של גילי ומופיעה כאשר היא מרגישה אשמה, עצובה, פחד, או כעס. בת 4 במראה אך גילי המציאה אותה לפני שנה. נדין וגילי מודעות לכך שנדין דמיונית, אך עם זאת קייט, מיי לין, בעלי חיים, והחברים הדמיוניים של דמויות אחרות יכולים לתקשר עמה.
דמויות נוספות > בטסי בקסטר

בטסי היא אמו של בסטר. היא ארנבת דמוית אנוש. היא עובדת בעיתון ויש לה חבר בשם הארי. היא גרושה. יש לה שיער ג'ינג'י מתולתל ועיניים ירוקות.
דמויות נוספות > קתרין פרנסקי

קתרין בת 16 ואחותה של פרנסין. יהודיה רפורמית. ידידה טובה של צ'יפ קרוסוואיר, אח של מופי.
דמויות נוספות > ראטל

ראטל (באנגלית: Rattles) הוא זאב דמוי אנוש, דמות בדיונית. הוא משויך ל"חבורת הקשוחים".
ראטל הוא בריון המשויך ל"חבורת הקשוחים", המקבלת את הסטיגמה "בריוני בית הספר". ראטל מצטיין בשחמט אך לא מרבה לשחק.
לבושו האופייני הוא חולצה צהובה כאשר מעליה סווצ'ר שחור, מכנסיים כחולים וכובע אדום הפוך.
דמויות נוספות > מולי מקדונלד

מולי מקדונלד (באנגלית: Molly MacDonald) היא ארנבת דמוית אנוש, דמות בדיונית. היא משויכת ל"חבורת הקשוחים".
בעבר הייתה נחמדה וחברותית, אך בעקבות הצקות של ילדים בגינה היא החלה להתבודד והפכה לבריונית. אחיה הקטן הוא ג'יימס, חבר של גילי, האחות של ארתור. בגרסה העברית מדובבת מולי על ידי תמי צוברי.
לבושה האופייני הוא חולצת ג'ינס קרועה, שעון, מכנס ברמודה כחול ושיער המכסה את עיניה.
דמויות נוספות > אדיל אקיוז

אדיל אקיוז (באנגלית: Adil Akyuz) הוא דוב דמוי אנוש, דמות בדיונית. חברו לעט של ארתור המתגורר באיסטנבול שבטורקיה שאיתו מתכתב מדי יום. בינו לבין ארתור דברים משותפים. באחד הפרקים לארתור נוצר רושם מוטעה מהתכתבות במכתבים מהעובדה שאינו ידע כלל על התרבות הטורקית מהמחשבה שאדיל גר באוהל, מגיע לבית ספר בעזרת גמל ואוכל עיני עגל על-פי חוברת הקומיקס המדע הבדיוני של בסטר אשר הציג לארתור. הוא אינו שלח לארתור מכתבים לתקופה קצרה מפאת ההסברים המסובכים שניסה להבהיר על חייו במדינה, אך לאחר שארתור גילה שיש לו דואר אלקטרוני והחל להתכתב איתו בו ועל כן אדיל הסביר לו שגר בבית ואכן לא באוהל ויש לו מחשב והוא פועל על ידי מערכת חשמל, לאחר מכן הובהרו הדברים מחדש על תרבויותיהם.
אביו מנהל את חנות המכולת מתחת לביתם ובה עוזר אדיל לאביו במכירות בסופי שבוע. לו גם אחות קטנה בשם עאישה (המזכירה את גילי בהתנהגותה) אשר מציקה לו בהצגת בובת הכבשה שלו, בנוסף ארתור התעצבן מכך שאדיל שלח לגילי את דיסק הגרסה בטורקית של מימי-מו הפרה של אחותו ועל כן ארתור אינו הצליח לישון כיוון ששרה באמצע הלילה.
כאמור אדיל הוא מוסלמי שצם בחודש הרמדאן.
הערות שוליים

↑  בשידורו המקורי של הפרק הוא נקרא "המשקפיים של ארתור" אך אחר כך שונה לשמו הנכון "העיניים של ארתור"
↑  שמה המקורי של גילי הוא "דורה ווינפרד" אך בעברית זה שונה, היא נקראת גילי על שם אחותה הקטנה של המתרגמת; בנוסף, שם נוסף, הנזכר לדמות הוא "גולי'אן ליליאן ריד"
↑  על פי הפרק ה-5 בעונה ה-10 "נקמת הסופלה"
↑  בפרק 27 גברת עכבר החליפה את מר עכבר, משום שאיבד את קולו. התלמידים בהתחלה שמחו כשגילו כי גברת עכבר קשוחה פחות ממר עכבר, אך לאחר מכן השתעממו מהחומר הקל אותו היא מלמדת, וחיכו לשובו של מר עכבר.
↑  ‘Arthur’ Character Comes Out as Gay and Gets Married in Season 22 Premiere, וראייטי, ‏2019-05-13 (באנגלית)
↑  בפרק 147 הנקרא "זה כשר?", באנגלית הפרק נקרא "Is That Kosher?". כאשר נותרו שעות ספורות לתחילת יום כיפור ארתור הציע לפרנסין שרצתה לצום במועד להתייעץ חברו לעט אדיל שצם בחודש הרמדאן על מנת קבלת עזרה עזרה לבילוי במועד.
ארתור
גילי
בסטר
פרנסין
מופי
אלן
בינקי
פרונלה
ג'ורג'
לדונה
פרן
סו-אלן
נייג'ל (מר עכבר)
כריס מפאם

כריסטופר ג'יימס מפאם (באנגלית: Christopher James Mepham; נולד ב-5 בנובמבר 1997 בהארו שבאנגליה) הוא כדורגלן ולשי המשחק בעמדת הבלם בסנדרלנד מהצ'מפיונשיפ, בהשאלה מבורנמות', ובנבחרת ויילס.
קריירת מועדונים

מפאם גדל במחלקות הנוער של צ'לסי וברנטפורד. הוא ערך 43 הופעות ליגה במדי הקבוצה הבוגרת של ברנטפורד במסגרת הצ'מפיונשיפ, בהן הבקיע שער אחד.
ב-22 בינואר 2019 חתם מפאם בבורנמות' מהפרמייר ליג. ב-30 בינואר ערך את הופעת הבכורה שלו במועדון, בניצחון 4-0 על צ'לסי במסגרת המחזור ה-24 בליגה לעונת 2018/2019.
ב-30 באוגוסט 2024 הושאל מפאם לסנדרלנד מהצ'מפיונשיפ. ב-21 בספטמבר ערך את הופעת הבכורה שלו במועדון, בניצחון 1-0 על מידלסברו במסגרת המחזור ה-6 בליגה לעונת 2024/2025.
קריירה בינלאומית

ב-22 במרץ 2018 ערך מפאם את הופעת הבכורה שלו בנבחרת ויילס, בניצחון 6-0 על נבחרת סין במשחק ידידות.
הוא היה חלק מסגל נבחרת ויילס לטורניר יורו 2020 בשנת 2021, וערך שלוש הופעות בטורניר.
נכלל בסגל נבחרת ויילס לטורניר מונדיאל 2022, וערך שלוש הופעות בטורניר.
הערות שוליים

↑  Chris Mepham leaves Brentford to join AFC Bournemouth באתר הרשמי של ברנטפורד, 22 בינואר 2019 (באנגלית)
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
ישעיה בן מישאל

רבי ישעיה בן מישאל הלוי (המאה ה-12) היה רב בית הכנסת העתיק בדמוה שבמצרים, מחסידי מצרים. גיסו של הרמב"ם.
ביוגרפיה

שמו נודע לראשונה על ידי נפתלי הירשפלד שפרסם מאמר של רבי ישעיה בן מישאל בשם "על הנפש". מכתב היד מתברר שהוא שימש כראש בית הכנסת בדמוה שבמצרים. בית הכנסת שימש על פי האגדה את משה רבנו להתבודדות, והיווה מוקד לעליה לרגל בז' באדר. רבי ישעיה קנה את הקרקעות שמסביב לבית הכנסת (אשר כללו באר ועצי פרי) והפך את המקום למרכז הרוחני של חסידי מצרים, שם נהגו להתבודד, ללמוד ולהתפלל.
אחותו נישאה לרמב"ם בסביבות 1170. היא מתוארת במכתב כבת "אלשיך אלתקה (=הזקן הנאמן) ר' מישאל הלוי". לפי עדותו של אבן אלקיפטי (אנ') גם אחיו אבו אלמעאלי נישא לאחותו של הרמב"ם.
רבי ישעיה מתואר במכתב כ"כבוד גדולת קדושת מרנו ורבנו זקננו וגדולנו, ישעיהו הלוי החכם הנבון בר כבוד גדולת קדושת שרינו וגדולינו חשובינו מישאל החכם והנבון זכר צדיק לברכה". מ"ע פרידמן שיער על סמך המילה "שרנו" שאביו היה בעל תפקיד ממשלתי. כתב יד אחר מתאר אותו כבעל חסד, מפרנס עניים ותלמידי חכמים.
שמואל פוזננסקי טען שייתכן מאוד שמחבר מאמר "על הנפש" הוא סבו שגם נקרא בשם זה. חוקר הגניזה יהודה זייבלד הוכיח שבעל כתב היד הוא ר' ישעיה השני, זאת מפני שבמאמר שלו הוא מצטט את רבי משה אבן עזרא בן דורו של הסב, ולא סביר שכתביו של רמב"ע הגיעו למצרים בעודו חי.
מכתביו נדפסו מאמר על הנפש ומאמר על היין.
לקריאה נוספת

יהודה זייבלד, ‏"מאמר היין" לרבי ישעיה ב"ר מישאל גיסו של הרמב"ם, בית אהרון וישראל, גיליון רלז, שבט-אדר תשפ"ה, עמ' ה-טו, באתר Academia.edu
Yehuda Seewald, Rabbi Isaiah HaLevi ben Mishaʾel: The Rambam's Brother-in-Law and His Two Works, Fragment of the month, January 2025, Cambridge University Library
הערות שוליים

↑  The Arabic Portion of the Cairo Genizah at Cambridge", Jewish Quarterly Review 17 (1904), pp 65-68.
↑  שמחה אסף, "בית הכנסת העתיק בדמוה (מצרים)", מאמרים ומסות, ירושלם: מוסד הרב קוק, תש"ו 1946 בפרויקט בן-יהודה
↑  ראו: מרדכי עקיבא פרידמן, שני כתבים מיימונים, עזרא פליישר [ואחרים] (עורכים), מאה שערים: עיונים בעולמם הרוחני של ישראל בימי הביניים לזכר יצחק טברסקי, ירושלים: הוצאת מאגנס, 2001, עמ' 196, 202
↑  מרדכי עקיבא פרידמן, שני כתבים מיימונים, עזרא פליישר [ואחרים] (עורכים), מאה שערים: עיונים בעולמם הרוחני של ישראל בימי הביניים לזכר יצחק טברסקי, ירושלים: הוצאת מאגנס, 2001, עמ' 195
↑  יהודה זייבלד, משפחת אשתו של הרמב"ם - תגלית חדשה, בלוג תולדות שורשים ועצי משפחה, 7 בדצמבר 2024
↑  "Deux listes commemoratives de la Gueniza", Revue des Etudes Juives, 66 (1930) pp 64-70
הרי הטטרה הנמוכים

| --- | --- |

מסלול הליכה כחול מהר צ'ופוק
 מידע כללי
 גובה:  2,043 מ' 
 מדינה:  סלובקיה 
 מיקום:  Ružomberok District, סלובקיהסלובקיה
 רכס הרים:  Fatra-Tatra Area 
 אורך הרכס:  95 ק"מ
 קואורדינטות:  48°57′N 19°30′E﻿ / ﻿48.95°N 19.5°E﻿ / 48.95; 19.5
 
מיקום הרי הטטרה הנמוכים במפת סלובקיה (מסומנים באפור)
הרי הטטרה הנמוכים (בסלובקית: Nízke Tatry) הוא רכס הרים בהרי הקרפטים המערביים במרכז סלובקיה.
אטימולוגיה

השם ניתן להם על ידי הגאולוג דיאוניס שטור (גר'). בשנת 1860, כאשר ביצע בהם מיפוי גאולוגי, הוא קרא להם "הטטרה התחתונה" (Lower Tatras), משום שהם שוכנים מדרום להרי הטטרה הגבוהים. בהמשך, בשנת 1863, יאנוש הונפלבי (פו') תרגם אותם בטעות להונגרית בשם "הרי הטטרה הנמוכים". ושם זה משמש עד היום באופן שגוי.
גאוגרפיה

הרכס נמצא דרומית להרי הטטרה עצמם, והוא מופרד מהם על ידי העמקים בהם זורמים הנהרות ואה ופופרד. העמק שנוצר על ידי נהר הרון, יובל של הדנובה, ממוקם דרומית לרכס הרי הטטרה הנמוכים. הרכס משתרע ממערב למזרח אורכו כ-82 ק"מ ורחבו כמעט 30 קילומטר.
מעבר צ'רטוביצה (אנ') מחלק את הרכס לשני חלקים. הפסגות הגבוהות ביותר של הרי הטטרה הנמוכים ממוקמות בחלקו המערבי. כשההר הגבוה ביותר הוא הר דומבייר (אנ') בגובה 2,043.4 מטר מעל גובה פני הים. והר צ'ופוק (אנ') הסמוך בגובה 2,023.6 מטר. אליו אפשר לעלות עד לגובה 1834 מטר באמצעות מעלית כיסאות, והוא המקום המתויר ביותר בהרי הטטרה הנמוכים.
פסגות אחרות בחלק המערבי כוללות את דרשה (אנ') (2,004 מטר) וצ'אבנק (גר') (1,955 מטר). הפסגה הגבוהה ביותר בחלק המזרחי היא קרלובה אולה (אנ') (1,946 מ').
נקודות התצפית הטובות ביותר בחלק המערבי, הן ולקה צ'וצ'ולה (Veľká Chochuľa), סלטין (Salatín), צ'בנץ' (Chabenec), סקאלקה (Skalka), צ'ופוק (Chopok), דומבייר (Ďumbier), סינה (Siná), פולודניצה (Poludnica) ובאבה (Baba).
הפסגה הגבוהה ביותר בחלק המזרחי היא Kráľova hoľa (1,946 מ').
ברכס ההרים ישנם מספר מערות המהוות אטרקציות תיירותיות למבקרים, כאחת המתוירות ביותר היא המערה המכונה מערת החירות דמנובסקה (אנ'), מערת נטיפים באורך 8,126 מטר (מתוכם פתוחים לציבור כ-1800 מטר בלבד), ומערת הקרח דמנובסקה (אנ') באורך 1,975 מטר, (מתוכם פתוחים לציבור 850 מטר). ברכס קיימים מערות קרסט נוספות.
| --- | --- |

מערת הנטיפים דמנובסקה: מערת הקרח דמנובסקה
בעלי חיים

מגוון בעלי החיים בהרים כולל את המינים דוב חום, זאב מצוי, אייל הסבך, צפיר, חזיר בר ושונר צפוני. וציפורים האופייניות להרים גבוהים, מסוג שכווי ענק קיכלי סהרון ונקר תלת-אצבעי.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| דוב חום | זאב מצוי | אייל הסבך | צפיר | חזיר בר | גור שונר |  | שכוי ענק | קיכלי סהרון | נקר תלת אצבעי |
אוכלוסייה

הרי הטטרה הנמוכים עצמם מאוכלסים בדלילות רבה. ישנם מקומות מאוכלסים מעטים בהרים, בבתי עץ בסגנון מסורתי, ותושביהם בולטים בתלבושות מסורתיות (לדוגמה, העיירות ליפטובסקה לוז'נה (אנ') השייכת למחוז ז'ילינה ובה כ-2900 תושבים, וליפטובסקה טפליצ'קה (אנ') השייכת למחוז פרשוב ובה כ-2300 תושבים).
| --- | --- |

העיירה ליפטובסקה לוז'נה בחורף: העיירה ליפטובסקה טפליצ'קה, נראים בתי העץ העתיקים
האוכלסייה ברובה היא של סלובקים ומעט צוענים.
הפארק הלאומי

רוב הרי הטטרה הנמוכים מוגנים על ידי הפארק הלאומי של הרי הטטרה הנמוכים (אנ'), שהוקם בשנת 1978. שטח הפארק הלאומי הוא 728 קילומטר רבוע והוא הגדול ביותר בסלובקיה.
תיירות

התיירות פופולרית מאוד בהרי הטטרה. במהלך החורף ישנם מספר אתרי סקי בהרי הטטרה הנמוכים, כשהמפורסם שבהם הוא יאסנה (אנ'), שנחשב לאתר הסקי הגדול ביותר במרכז אירופה, עם 8 מעליות כיסאות, ו-5 רכבלים, וכולל 51.2 קילומטר של מסלולי סקי ברמות שונות, בתי ספר לסקי וסנובורד, וחנויות ספורט.
באתר קיימים פעילויות המתאימות גם לעונת הקיץ, הכוללות טרמפולינות, חץ וקשת, פיינטבול, מצנחי רחיפה, פארק חבלים ושירותים נוספים הכוללים השכרת אופניים, קורקינט, חנויות ספורט, מדריכים לטיולים רגליים, הליכה נורדית וטיפוס הרים. היציאה לאתר היא מעיירת התיירות ליפטובסקי מיקולש, ממנה יוצאים גם למגוון פעילויות קיץ כגון רפטינג, קיאקים, שייט באגם, דייג, פארק מים עם מעיינות חמים ומסלולי הליכה. ישנם בעיירה מקומות לינה רבים, מסעדות וברים.
המדרונות הצפוניים התלולים של הרכס פופולריים בקרב מטפסים.
אטרקציה נוספת באזור, היא מסלול גולף בן 18 גומות ליד טאלה (Tále).
ראו גם

מדיה וקבצים בנושא  בוויקישיתוף
הרי הטטרה הנמוכים (בסלובקית)
מסלולי טיול בהרי הטטרה הנמוכים (בסלובקית)
טיול בהרי הטטרה הנמוכים (בצ'כית)
אתר הפארק הלאומי בטטרים הנמוכים (באנגלית)
הערות שוליים

↑  דיאוניס שטור (בסלובקית)
↑  באתר התיירות של סלובקיה (בסלובקית)
↑  מידע על אתר הסקי (באנגלית)
↑  דירוג אתרי סקי (בגרמנית)
↑  אתר הנופש הרשמי ביאסנה
| --- | --- |
בקרת זהויות :  GND: 4042183-1  NKC: ge130279  VIAF: 242533839   WorldCat (עם VIAF): 242533839 
אתר הסקי ביאסנה
נוף פנורמי של הרי הטטרה הנמוכים בחורף
נוף פנורמי הנראה מהר צ'ופוק
סופרמן ולויס

| --- | --- |

סמליל הסדרה
 מבוסס על:  דמויות של DC קומיקס
 סוגה:  גיבורי-על דרמה
 יוצרים:  טוד הלבינג גרג ברלנטי
 שחקנים:  טיילר הקלין ביטסי טולוק ג'ורדן אלסאס אלכסנדר גרפין דילן וולש עמנואל שריקי אריק ולדז וולה פארקס אינדה נאברט
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  סמולוויל, Kent Farm 
 מספר עונות:  4 
 מספר פרקים:  53 (נכון ל־2 בדצמבר 2024) 
 תוכנית מקור:  סופרגירל
 הפקה
 מפיקים בפועל:  טוד הלבינג גרג ברלנטי שרה שכטר ג'ף ג'ונס
 חברת הפקה:  Berlanti Productions DC Entertainment חטיבת הטלוויזיה של האחים וורנר
 הפצה:  האחים וורנר טלוויזיה 
 אתר צילומים:  ונקובר, קולומביה הבריטית, קנדה
 שידור
 רשת שידור:  The CW 
 תקופת שידור מקורית:  23 בפברואר 2021 – 2 בדצמבר 2024
 קישורים חיצוניים
 אתר רשמי
 דף התוכנית ב-IMDb
 
סופרמן ולויס (באנגלית: Superman & Lois) היא סדרת דרמת גיבורי-על אמריקאית שנוצרה עבור רשת "The CW" על ידי טוד הלבינג וגרג ברלנטי, ומבוססת על דמויותיהם של סופרמן ולויס ליין מאת ג'רי סיגל וג'ו שוסטר.
הסדרה עלתה לשידור ב-23 בפברואר 2021. ב-22 במרץ 2022, נמסר כי הסדרה חודשה לעונה שלישית.
ב-2024 התחילו את שידורי העונה ה-4.
סקירה > סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צפייה (במיליונים) |
| --- | --- | --- | --- | --- | --- | --- | --- |
|  | 1 | 15 | 15 | 23 בפברואר 2021 | 17 באוגוסט 2021 | 116 | 2.44 |
|  | 2 | 15 | 15 | 11 בינואר 2022 | 28 ביוני 2022 | — | — |
|  | 3 | 13 | 13 | 14 במרץ 2023 | 27 ביוני 2023 | — | — |
סקירה > תקציר העלילה

אחרי שנים בהן השניים עמדו מול נבלי-על מגלומניים, מפלצות שזרעו הרס במטרופוליס ופולשים חייזרים שביקשו למחוק את המין האנושי, קלארק קנט, הידוע בזהותו הסודית כסופרמן, ואשתו והעיתונאית המפורסמת ביותר, לויס ליין, נאלצים להתמודד פנים מול פנים עם אחד האתגרים הגדולים ביותר שלהם אי פעם – הלחצים והמורכבויות שכרוכים בעובדת היותם הורים במשרה מלאה, הכוללים בין היתר את החשש והדאגה שמא בניהם, ג'ונתן וג'ורדן, ירשו את יכולותיו הקריפטוניות של אביהם. על מנת להתמודד עם הלחצים, המשפחה חוזרת לסמולוויל במטרה לטפל בעסקים המשפחתיים של משפחת קנט, שם הם גם נפגשים מחדש עם לאנה לאנג, פקידת הלוואות מקומית ואהבתו הראשונה של קלארק, בעלה, קייל קושינג, ובתם המרדנית והנועזת, שרה; אך חזרתם של קלארק ולויס לסמולוויל האידיאליסטית והשקטה מתערערת כאשר זר מסתורי המבקש לפטור את העולם מנוכחותו של סופרמן נכנס לחייהם.
צוות השחקנים והדמויות > ראשי

טיילר הקלין – קאל-אל / קלארק קנט / סופרמן , בעלה של לויס, אביהם של ג'ונתן וג'ורדן וגיבור-על מקריפטון שמגן על כדור הארץ.
הקלין מגלם גם את גרסתו המרושעת של סופרמן מכדור הארץ ממנו הגיע ג'ון הנרי איירונס.
הקלין מגלם גם את גרסת הביזארו של סופרמן מעולם ההפוך.
את דמותו של קלארק בצעירותו מגלם דילן קינגוול.
ביטסי טולוק – לויס ליין , עיתונאית בעיתון המקומי של מטרופוליס, "הדיילי פלאנט", אשתו של קלארק ואמם של ג'ונתן וג'ורדן.
טולוק מגלמת גם את דמותה של לויס ליין מכדור הארץ ממנו הגיע ג'ון הנרי איירונס, בו היא נשואה לו.
טולוק מגלמת גם את גרסת הביזארו של לויס ליין מעולם ההפוך.
ג'ורדן אלסאס (עונות 1–2) / מייקל בישופ (עונות 3-4) – ג'ונתן "ג'ון" קנט , בנם הפופולרי, הספורטאי, הצנוע וטוב הלב של קלארק ולויס, שנקרא על שם אביו המאמץ של קלארק.
אלסאס מגלם גם את גרסת הביזארו של ג'ונתן-אל מעולם ההפוך.
אלכסנדר גרפין – ג'ורדן קנט , בנם האינטליגנטי של קלארק ולויס הסובל מחרדה חברתית, שנקרא על שם אביו הביולוגי של קלארק.
גרפין מגלם גם את גרסת הביזארו של ג'ורדן-אל מעולם ההפוך.
אריק ולדז – קייל קושינג, בעלה של לאנה ומפקד כבאות האש של סמולוויל, שנהנה מחייו בעיירה קטנה ונוהג בחשדנות כלפי ערים גדולות יותר.
אינדה נאברט – שרה קושינג, בתם הנועזת והמרדנית של קייל ולאנה שמתיידדת עם ג'ונתן וג'ורדן קנט.
וולה פארקס – ג'ון הנרי איירונס / הזר, מבקר מסתורי מכדור ארץ מקביל, שנחוש להוכיח לעולם שהוא כבר לא זקוק לסופרמן.
אדם ריינר – מורגן אדג' / טאל-רו , איש עסקים אינטליגנטי ונכלולי, שבהמשך מתגלה כקריפטוני ואחיו למחצה של קלארק מצד אימו, לארה לור-ואן.
ריינר מגלם גם את גרסת הביזארו של טאל-רו מעולם ההפוך.
דילן וולש – סמואל "סם" ליין , אביה של לויס וגנרל הצבא המכור לעבודתו, הנחוש בדעתו לשמור על אמריקה והעולם מפני כל איום אפשרי.
וולש מגלם גם את דמותו של גנרל סמואל ליין מכדור הארץ ממנו הגיע ג'ון הנרי איירונס, שנהרג על ידי סופרמן.
וולש מגלם גם את גרסת הביזארו של סמואל ליין מעולם ההפוך.
עמנואל שריקי – לאנה לאנג , ידידתו הוותיקה של קלארק קנט ופקידת הלוואות בבנק המקומי של סמולוויל.
שריקי מגלמת גם את גרסת הביזארו של לאנה לאנג מעולם ההפוך, שם היא נישאה לטאל-רו וקיבלה כוחות-על.
סופיה האסמיק – כריסי בפו (עונה 2–הווה; אורחת בעונה 1) , עיתונאית שאפתנית בעיתון "סמולוויל גאזט" המקומי, שחייה משתנים בעקבות מפגש "מקרי".
האסמיק מגלמת גם את גרסת הביזארו של כריסי מעולם ההפוך.
טיילר באק – נטלי ליין-איירונס (עונה 2–הווה; אורחת בעונה 1), בתם של ג'ון הנרי איירונס ולויס ליין מכדור ארץ חלופי.
צוות השחקנים והדמויות > משני

ג'וזלין פיקארד – סופי קושינג, בתם הצעירה, הנמרצת והמרדנית של לאנה לאנג וקייל קושינג.
סטייסי פרבר – לזלי לר, אישה בעלת כוח-על וראיית חום שעובדת כעוזרתו האישית של מורגן אדג'.
דייזי טורמה – בינה מלאכותית ועוזרתו של ג'ון הנרי איירונס.
פריצי קלוונס-דסטיני – שון סמית, תלמיד בתיכון סמולוויל ושחקן פוטבול שמקנא ביחסיה של בת זוגו, שרה, עם האחים קנט.
ורן לי – טאג האריס, תלמיד בתיכון סמולוויל וחברו של שון סמית שפיתח יכולות מוגברות לאחר שנחשף לזרחן צהוב ביום בו ראיית החום של ג'ורדן באה לידי ביטוי.
אנגוס מק'פיידן – ג'ור-אל, אביו הקריפטוני הביולוגי של קלארק קנט. למרות שהוא מת יחד עם קריפטון, מהותו של ג'ור-אל עודנה קיימת במבצר הבדידות הארקטי, שם הוא מספק הדרכה ומייעץ לבנו.
אליזבת' הנסטרידג' – אליזבת לות'ר, בתו של לקס לות'ר.
צוות השחקנים והדמויות > אורח

פרד הנדרסון – ג'ונתן קנט, אביו המאמץ של קלארק קנט, שנפטר מהתקף לב בשנות נעוריו של קלארק.
מישל סקראבלי – מרתה קנט, אמו המאמצת של קלארק קנט; שנפטרה משבץ מוחי בתחילת הסדרה.
פול ג'ארט – פרי וייט, העורך הראשי של "הדיילי פלאנט" לפני שמורגן אדג' קנה אותו.
דין מרשל – סמואל פוסוול, עוזרו של מורגן אדג', שמנהל את הדיילי פלאנט לאחר שנקנה על ידי אדג'.
צ'י ליו – ד"ר פריי, הרופאה של מרתה אשר מודיעה לקלארק על האירוע המוחי שמרתה עברה.
די ג'יי ג'קסון – קוב ברנדן, חקלאי וחבר של משפחת קנט.
קורל האמפרי – אלייזה, בת זוגו של ג'ונתן בתחילת הסדרה, שבהמשך נפרדת ממנו.
אריק קינליסייד – ג'ורג' דין, ראש עיריית סמולוויל.
דני ווטלי – המאמן גיינס, מאמן נבחרת הפוטבול של תיכון סמולוויל.
דניאל קודמור – נושא-11, אדם בעל כוח-על הזהה לכוח-העל של סופרמן.
ג'יל טיד – שרון פאוול, אישה שבנה לקח עבודה אצל מורגן אדג' ובהמשך מושמת למטרה על ידי נושא-11.
קלייטון ג'יימס – דרק פאוול, כורה ובנה של שרון שלקח עבודה אצל מורגן אדג'. לאחר שנהרג בתאונה, דרק הוקם לתחייה על ידי מורגן ולזלי באמצעות קריפטונייט-אקס, שהעניק לו יכולות קריפטוניות.
ברנדן פלטשר – תאדיוס קילגרייב, מדען מטורף ואחד מאויביו הוותיקים של סופרמן, שעובד עם כנופיית האינטרגאנג.
השאם האמוד – סגן רוזטי, חייל העובד תחת פיקודו של סמואל ליין.
פאבל רומנו – קורי וולניץ', תלמיד בתיכון סמולוויל.
רובל זר – דבני דונובן, אחד ממקורביו של מורגן אדג'.
דייוויד רמזי – ג'ון דיגל
הפקה > פיתוח

הפקתה של הסדרה הוכרזה באוקטובר 2019, ונודע שהיא תופק על ידי היוצרים והמפיקים טוד הלבינג, גרג ברלנטי, שרה שכטר וג'ף ג'ונס; כשבמקביל הלבינג יכתוב את התסריט לסדרה. ב-14 בינואר 2020, "The CW" הזמינה רשמית את הסדרה המלאה. העונה הראשונה עתידה לכלול 15 פרקים.
ב-2 במרץ 2021, רשת "The CW" החליטה לחדש את הסדרה לעונה שנייה. ב-22 במרץ 2022, נמסר כי הסדרה חודשה לעונה שלישית.
הפקה > ליהוק

טיילר הקלין וביטסי טולוק שבים לגלם את דמויותיהם כקלארק קנט ולויס ליין מ"סופרגירל". בפברואר 2020, ג'ורדן אלסאס ואלכסנדר גרפין לוהקו לגילום דמויותיהם של בניהם התאומים של קלארק ולויס, ג'ונתן וג'ורדן קנט, בהתאמה. באפריל, השחקן דילן וולש לוהק לדמותו של סמואל ליין. וולש מחליף את גלן מורשאוור, שגילם את הדמות בהופעה משנית ב"סופרגירל". עמנואל שריקי לוהקה לדמותה של לאנה לאנג, יחד עם אריק ולדז שלוהק לדמותו של קייל קושינג. במאי 2020, וולה פארקס ואינדה נאברט לוהקו לדמויותיהם של הזר ושרה קושינג, בהתאמה. בדצמבר 2020, נודע על ליהוקו של אדם ריינר לדמותו של מורגן אדג', דמות אותה גילם במקור אדריאן פסדר ב"סופרגירל".
באוקטובר 2020, סופיה האסמיק וסטייסי פרבר לוהקו לצוות השחקנים המשני בדמויותיהן של כריסי בפו ולזלי לר, בהתאמה. בתחילת דצמבר 2020, נודע שג'וזלין פיקארד לוהקה לצוות השחקנים המשני בדמותה של סופי קושינג, בתם הצעירה של לאנה לאנג וקייל קושינג, ושדייוויד רמזי יגלם את דמותו של ג'ון דיגל בהופעת אורח.
הפקה > צילומים

צילומי הפיילוט התעתדו להתחיל ב-23 במרץ 2020, בוונקובר, קולומביה הבריטית, ולהסתיים ב-14 במאי. עם זאת, ב-13 במרץ 2020, התוכניות לצילומי הפיילוט בוטלו בעקבות התפרצות מגפת הקורונה ובמקום זאת, על פי הדיווחים, הצילומים עתידים להתחיל בסמוך ליוני או ליולי. בהמשך דווח שצילומי הסדרה עתידים להתחיל באוגוסט, אך לבסוף אושר שהצילומים יתחילו ב-13 באוקטובר 2020 ויסתיימו ב-1 במאי 2021. הצילומים התקיימו בסארי שבקולומביה הבריטית.
שידור

במאי 2020, נודע כי הסדרה עתידה לעלות לשידור במהלך עונת השידורים החדשה לשנת 2021 שנקבעה בעקבות מגפת הקורונה. באוקטובר 2020, נחשף שהסדרה תעלה לשידור ב-23 בפברואר 2021.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | השחקן הטוב ביותר בסדרת טלוויזיה | טיילר הקלין | מועמדות |  |
| 2024 | פרס סאטורן | השחקנית הטובה ביותר בסדרת טלוויזיה | ביטסי טולוק | מועמדות |  |
| 2024 | פרס סאטורן | סדרת גיבורי העל הטובה ביותר | סופרמן ולויס | זכייה |  |
| 2025 | פרס סאטורן | סדרת גיבורי העל הטובה ביותר | סופרמן ולויס | מועמדות |  |
| 2025 | פרס סאטורן | פרס המורשת ע"ש דן קרטיס | סופרמן ולויס | זכייה |  |
רשימת האפיפיורים

אפיפיורים הקבורים בבזיליקת פטרוס הקדוש
האפיפיור עומד בראש הכנסייה הקתולית. המונח "אפיפיור" (בלטינית: papa) משמש בכנסייה הקתולית, בכנסייה היוונית האורתודוקסית ובכנסייה הקופטית כתיאור למנהיג הרוחני העליון. בימינו מתייחס התואר בדרך-כלל לראש הכנסייה הקתולית. התואר עצמו משמש בכנסייה הקתולית הרומית מאז כהונתו של סיריקיוס בסוף המאה הרביעית. מניין האפיפיורים הרשמי עומד על 265 או 266 אפיפיורים (תלוי אם מונים את האפיפיור הנבחר סטפנוס).
האפיפיור מחזיק גם בתארים נוספים כמו בישוף רומא, ממלא מקומו של ישו הנוצרי, יורשו של פטרוס הקדוש, נסיך השליחים, הפונטיף העליון של הכנסייה העולמית (הקתולית), פטריארך המערב, הפרימוס (ראשון) של איטליה, ארכיבישוף ובישוף מטרופוליטני של הפרובינקיה המקומית, ומשרת משרתי האל. מאז שנת 1929 תוארו הרשמי של האפיפיור במדינת הוותיקן, מחוץ לתפקידו הדתי, הוא הריבון.
האפיפיורים הראשונים נקראו בשמם מלידה. בימי הבינים המאוחרים החלו חלקם לאמץ שם חדש עם הכתרתם. משנת 1555 כל האפיפיורים אימצו שם חדש עם הכתרתם.
את שמות האפיפיורים מקובל לתעתק ולהגות באופן שונה משפה לשפה. שמות האפיפיורים נלקחים ברוב המקרים מרשימה סגורה, ולכל שם צורת תעתיק והגייה שונה בשפות שונות. יוחנן פאולוס השני חתם את שמו בלטינית ioannes paulus, ושמו של קודמו בעל אותו שם, הקבור בכנסיית פטרוס הקדוש כתוב IOANNES PAVLVS, אבל באיטליה מכנים אותו Giovanni Paolo ("ג'ובאני פאולו"), בספרד – Juan Pablo ("חואן פבלו"), בצרפת – Jean Paul ("ז'אן פול"), באנגליה – John Paul ("ג'ון פול"), ובערבית – يحنّا بولوس ("יוחנא בולוס"). גם בעברית מקובל "לתרגם" את השם לגרסתו העברית, שהיא: "יוחנן פאולוס". בשמות אחרים, שאין מסורת הגייה מושרשת ביחס אליהם, מתבסס תעתיק השם על תוארם בשמם הרשמי וכללי התעתיק מלטינית.